*LĒMUMA PROJEKTS*

**Par projektu “Alūksnes novada ūdenstilpju zivju resursu aizsardzībai**

**sniega motocikla iegāde”**

 Pamatojoties uz Pašvaldību likuma 10.panta pirmās daļas ievaddaļu, Ministru kabineta 2015. gada 22. decembra noteikumu Nr. 799 “Licencētās  makšķerēšanas, vēžošanas un zemūdens medību kārtība” 3. punktu, Ministru kabineta 2010. gada 2. marta noteikumiem Nr. 215 “Noteikumi par valsts atbalsta piešķiršanu zivsaimniecības attīstībai no Zivju fonda finanšu līdzekļiem”, Alūksnes novada pašvaldības domes 2018. gada 22. marta saistošo noteikumu Nr.3/2018 “Alūksnes novada pašvaldības aģentūras “ALJA” nolikums” 9.2., 9.3., 9.4.punktu,

1. Piedalīties projektu konkursā Valsts atbalsta zivsaimniecības attīstībai no Zivju fonda līdzekļiem pasākumā “Zivju resursu aizsardzības pasākumiem, ko veic valsts iestādes vai pašvaldības, kuru kompetencē ir zivju resursu aizsardzība” ar projekta pieteikumu“Alūksnes novada ūdenstilpju zivju resursu aizsardzībai sniega motocikla iegāde”.
2. Apstiprināt projekta kopējās izmaksas līdz 15500,00 EUR (piecpadsmit tūkstoši pieci simti *euro*), ko sastāda plānotais Zivju fonda finansējums līdz 12000,00 EUR (divpadsmit tūkstoši *euro*) un projekta atbalsta gadījumā Alūksnes novada pašvaldības līdzfinansējums līdz 3500,00 EUR (trīs tūkstoši pieci simti *euro*).
3. Projekta atbalsta gadījumā:

3.1. nodrošināt šī lēmuma 2. punktā noteikto Alūksnes novada pašvaldības līdzfinansējumu no Alūksnes novada pašvaldības 2023.gada budžeta līdzekļiem;

3.2. par projekta realizāciju atbildīgo personu noteikt Alūksnes novada pašvaldības aģentūras ALJA” direktoru Māri LIETUVIETI.